คิดก่อนใช้
โดย...แบงก์กลิ้ง
13 พ.ค. 2559

โดย...แบงก์กลิ้ง
ในปีนี้เป็นช่วงที่มีวันหยุดยาวหลายช่วง เพราะรัฐบาลท่านใจดี แถมวันหยุดให้ ทำให้วันหยุดต่อเนื่องนานเป็นพิเศษ นัยว่าเพื่อส่งเสริมการท่องเที่ยว ให้ประชาชนได้ไปพักผ่อนจับจ่ายใช้สอยให้เงินสะพัดกันบ้าง โดยเฉพาะในต่างจังหวัด
ส่องเฟซบุ๊กของเพื่อนๆ พบว่ามีเพื่อนไม่น้อยที่เลือกจะเดินทางไปท่องเที่ยวในต่างประเทศ โดยมีเหตุผลว่าค่าใช้จ่ายไม่แตกต่างจากเที่ยวในประเทศไทย นอกจากนี้การจับจ่ายใช้สอยสะดวกขึ้นมาก ไม่ต้องพกเงินสดไปมากมาย พกแค่บัตรเครดิตใบเดียวก็ซื้อสินค้าและบริการได้สบายมาก
คนที่รู้จักใช้จ่าย ก่อนที่จะไปเที่ยวก็ต้องศึกษาหาข้อมูลก่อนว่า บัตรเครดิตของสถาบันการเงินไหนมีโปรโมชั่นในช่วงที่เดินทาง โดยเพราะการคิดค่าความเสี่ยงอัตราแลกเปลี่ยนที่จะชาร์จในอัตรา 0.10-0.5% แล้วแต่เจ้าของบัตรแต่ละแห่งจะคิด 
การไม่ดูต้นทุนให้ดี อาจทำให้สินค้าที่เราคิดว่าถูกแต่เมื่อบัตรเครดิตส่งใบเรียกเก็บเงินมาให้ในสิ้นเดือนรวมค่าธรรมเนียมการแปลงสกุลเงินอาจจะกลายเป็นซื้อของแพงกว่าที่คิด แถมอาจเจอเรียกภาษีถ้าซื้อของมูลค่าเกินกรมศุลกากรกำหนด